شیرزاد او خوږیاڼو کې د زیانمنو او اړمنو کورنیو سروې پای ته ورسېده. نن یکشنبه د روان سپوږمیز کال د رمضان المبارک میاشتې په ۲۸مه نېټه د افغانی سرې میاشتې د ننګرهار نمایندګۍ له لوری شیرزاد او خوږیاڼو ولسوالیو کې د ۲۴۰ زیانمنو او اړمنو کورنیو سروې پای ته ورسېده. په یاده سروې کې د شیرزادو او خوږیاڼو ولسوالۍ بېلابېل کلی او هغه سیمې چې په تېرو ورښتونو کې ورته زیانونه اوښتی وو، د سروې هئیتونو له لوری د رضاکارانو او مجامع ولایتی غړو په ملتیا سروې شول.